Buighag ny shamrag

She foillycan veg 'sy chynney Pieridae ee Buighag ny shamrag (Colias croceus).

 Jalloo-oaylleeaght 

Ta'n çheu s'yrdjey airh dys buigh-jiarg.  Ta oirr ghoo er ny skianyn as spot doo mysh mean y skian hoshee.  Ta'n çheu s'inshley ny s'gilley, as mynghaa glass urree.  Ta'n spoht doo cheddin ry-akin er y skian hoshee, agh ta mean gial echey ny keayrtyn.  Ta spoht bane ec mean y skian s'jerree, as spot elley bane ny doo er-e-skyn, ny keayrtyn.  Ny keartyn, ta spuit ghooey ec oirr ny skianyn s'inshley corrym rish jerrey ny h-oirrey s'yrdjey.

Ta spuit wuighey er oirr ghoo s'yrdjey ny mraane.  Ta kuse jeu bane-wuigh er y çheu s'yrdjey, ayns ynnyd yn airh cadjin, as t'ad cur forma helice orroo.  Ny yei shen, cha nel scansh eddyr oc; ta mean-chummaghyn ayn, as t'ad jeeaghyn dy vel y daah kyndagh rish tashid tra t'ad gaase, as çhymbyllaght s'çhirmey gientyn cummey s'gilley.

Rere cliaghtey Colias, cha nel ad skeaylley ny skianyn oc as ad nyn soie.

 Rheamys as eggoaylleeaght 
Ta buighag ny shamrag ry-akin er fie ny h-oarpey myr turryssagh souree, eer rish Loghlin.  T'ee geddyn sliught 'syn Affrick Hwoaie, yn Oarpey yiass as yn Niar Meanagh.  T'ee roshtyn yn Çhibbeyr 'sy hwoaie as yn Injey 'sy yiass.  T'ee ry-akin ayns ny h-Inshyn Goaldagh dagh blein, bunnys, as t'ad geddyn sliught ayns shen.  Ny keayrtyn, t'ee ry-akin cho foddey hwoaie as yn Ghallioo.

 Corys bea as olteynyn 
'Syn Oarpey yiass as yn Affrick Hwoaie, t'ad geddyn sliught er feie ny bleeaney.  T'ad brey un ooh er duillag, as t'ad gaase dy tappee; ny keayrtyn, t'ad jannoo cryslid lurg mee.  Ayns blein mie, foddee ad gientyn tree sheelogheyn 'sy vlein.

T'ad gee lossreeyn poanragh (Faboideae).  Ayns ny h-Inshyn Goaldagh, ta shen goaill stiagh shamrag, alfalfey, as crouw chiyt Rangagh.

 Lioaryn 
 Asher, Jim; Warren, Martin; Fox, Richard; Harding, Paul; Jeffcoate, Gail &  Jeffcoate, Stephen (2001): The Millennium Atlas of Butterflies of Britain and Ireland. Oxford University Press. ISBN 0-19-850565-5
 Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India.
 Wynter-Blyth, M. A. (1957): Butterflies of the Indian Region. Bombay Natural History Society, Mumbai, India.

 Kianglaghyn çheumooie 

Ronney:Colias
Ronney:Foillycanyn as lhemeenyn ny h-Oarpey
Ronney:Foillycanyn as lhemeenyn ny h-Aishey
Ronney:Beiyn er nyn soilshaghey ayns 1785